מדי יום, משפחות אמריקאיות
נאלצות לקבל החלטות בלתי אפשריות
בנוגע לטיפול רפואי.
כמו קימברלי,
שאמרה,
[יוני 2020]
"היו ימים שנאלצתי לבחור בין אוכל לבין התרופות שלי.
זה לא היה מותרות, כי לא הרווחתי כל כך הרבה.
זה היה כזה 'מה אני אקנה,
שמפו או מרכך?'
דברים שאת לוקחת כמובן מאליו."
ודבי, שאמרה,
"את מניחה תרופות ביד האחת,
את הוצאות המחיה שלך ביד השניה.
טוב, אז מה אני עושה?
אני הולכת לקנות את התרופות שלי?
או שאני הולכת לשלם חשבונות?
ובכן, אני לא יכולה לחיות ללא התרופות שלי
אבל אני גם לא אוכל לחיות
אם לא אכסה את ההוצאות שלי."
10 אלף איש מתים במדינה הזו כל חודש
כי הם לא נוטלים את התרופות שהם צריכים.
יותר אנשים מתים כי לא נטלו תרופות
מסך כל המתים מסמים ומתאונות דרכים גם יחד.
אבל אתה לא יכול ליטול תרופות
אם אין לך את הכסף לשלם עליהן.
כיום, ההוצאה הממוצעת על תרופות למשפחה
היא 3,000 דולרים בשנה.
כשליש מאלו שאין להם ביטוח בריאות
אמרו שהפסיקו לקחת תרופות מרשם
בגלל העלויות.
אפילו אנשים שיש להם ביטוח בריאות,
אם הם מרוויחים מתחת ל - 35,000 דולרים בשנה,
מחציתם מדווחים שהם מוותרים על נטילת התרופות
אם הביטוח לא מכסה את העלויות.
אז ישנם 10 מיליון מבוגרים
כמו קימברלי וכמו דבי
שנאלצים לקבל הכרעות בלתי אפשריות
מדי יום.
כולנו יודעים שתרופות מרשם יקרות מדי.
ומערכת הבריאות שלנו,
שבגללה לחלק מהאנשים אין ביטוח כלל
ולחלקם הביטוח הוא חלקי בלבד,
איננה מתעדפת
את מי שצריך נגישות במיידי
וצריך תרופות -- לאלתר!
10 מיליון -- זה מספר גדול,
אבל זה גם מספר פתיר,
כי יש גם תרופות לא מנוצלות במצב תקין לחלוטין,
בשווי של 10 מיליארד דולרים, שהולכות לפח.
כך שזה חוסר צדק כפול:
אנשים לא מקבלים תרופות
שחיוניות להם כדי לשרוד
ולשגשג,
ואותן תרופות בדיוק
נשלחות למשרפה לפסולת רפואית
ומושמדות שם.
בזבוז זה הוא חסר מצפון, אך הוא גם נותן הזדמנות.
אני הקמתי את SIRUM,
חברת טכנולוגיה ללא מטרות רווח,
עם השותפים שלי, אדם וג'ורג',
כדי להפוך תרופות שהושלכו - לחבל הצלה,
בדיוק כמו התרופות במחסן הזה.
אולי לא נוכל לתקן את כל הכשלים במערכת הבריאות שלנו
אך אנחנו כן יכולים לתקן את זה.
תרופות מגיעות מיצרנים וסיטונאים שיש להם מלאי חירום,
וכשהתוקף קצר מועד, הם משמידים את המלאי.
התרופות מגיעות גם ממוסדות המספקים שירותי בריאות
כמו בתי-חולים, בתי-מרקחת ובתי-אבות,
שנותרים עם תרופות עודפות
לאחר שמטופלים מסיימים ליטול אותן או נפטרים.
אפשר להשתמש במשאב לא מנוצל זה
כדי לספק תרופות לכל אותם 10 מיליון איש
שזקוקים להן.
ואנחנו יכולים לעשות את זה היום.
SIRUM משיגה תרופות עודפות על ידי הצבת פחי מחזור
בתוך מאות המוסדות שיש להם עודפים.
הם ממלאים את הפח, וכשהארגז מלא,
SIRUM מזמינה שליח לאסוף את התרופות.
ואנחנו מטפלים בשילוח, במעקב,
במסמכי השילוח ובחשבונית המס.
אותם גופים מעוניינים לתרום תרופות
כי זה למעשה יותר זול ויותר קל
מאשר תהליך השמדת תרופות, שכפוף לפיקוח הדוק.
וגם יש הטבות מס משמעותיות שבעצם מהוות תמריץ לתרום.
ואז אנחנו מוסרים את התרופות שנתרמו לאנשים שזקוקים להן.
כשאנחנו מקבלים מרשם חדש המערכת שלנו מבצעת התאמה
בין צרכי החולה למלאי הקיים.
המערכת מפיקה רשימת פריטים, התרופות נאספות מהמחסן
והמרשם מטופל.
אנחנו יוצרים חווייה של בית מרקחת במאה ה 21
כמו שמגיע למשפחות מעוטות יכולת לחוות אותה.
חולים יכולים להירשם בפחות מחמש דקות
ויש להם גישה ליותר מ 500 תרופות שונות,
רשימה יציבה של תרופות עבור הכל
החל ממחלות לב וכלה בטיפול בבריאות הנפש,
שלמעשה מייצגים מעל 75 אחוז מכל המרשמים שמונפקים בארה"ב כיום.
אנחנו גם מקיימים שיתופי פעולה
עם רשת של רופאים, אחיות, ומנהלי סיעוד
במרכזי בריאות קהילתיים ובמרפאות חינמיות
שמפנים חולים לשירות שלנו.
אנחנו מאפשרים לצוותי הרפואה הללו למלא מרשם בתרופות מתרומה
באותה קלות ששולחים מרשם לבית מרקחת מקומי.
וחולים יכולים לאסוף תרופות מאחד השותפים שלנו
או לבקש שיסופקו ישירות לבתיהם.
היות שאנו עוקפים את שרשרת האספקה הרגילה,
אנחנו יכולים להציע תמחור אחיד ושקוף -
בערך שני דולר לאספקה חודשית של רוב התרופות.
וזה מאפשר מחיר ידוע מראש ושווה לכל כיס,
שאנשים מסוגלים לתקצב.
כבר סיפקנו תרופות שהספיקו ל 150 אלף איש.
אבל אנחנו יכולים לעשות יותר.
היעד שלנו הוא להגיע למיליון איש עם תרופות לא מנוצלות
בשווי של כמיליארד דולר
במהלך חמש השנים הבאות
ולהרחיב את התוכנית שלנו ל 12 מדינות.
בהיקף כזה, נוכל למעשה לכסות קהילות שמהוות בית
ל 40 אחוז מ 10 מיליון האנשים
שאין להם נגישות קבועה ובמחיר השווה לכל נפש.
השירות שלנו, שמגיע למיליון איש ישירות,
יעורר תחרות מחירים לטובת רבים נוספים.
WALMART השיקה את אחת היוזמות הבודדות ברוקחות,
בשנת 2006,
והציעה רשימה מוגבלת של תרופות
במחיר אחיד של ארבעה דולרים.
זה הצית שינוי מדהים.
זה הצית את המתחרים להציע רשימות אחרות
ולהתחייב להשוות מחירים.
על ידי ניתוב תרופות במחירים שקופים השווים לכל כיס
לתוך המדינות החדשות האלו
נוכל למעשה לעודד
תחרות מחירים איזורית שתוריד את המחירים
עבור קהילות שלמות של אוכלוסיות מעוטות יכולת.
מערכת הבריאות שלנו מורכבת.
היא מהלכת אימים.
זה מרגיש בלתי אפשרי לחתור קדימה.
אבל אנחנו לגמרי יכולים לעצב מחדש
את התפיסה של נגישות לתרופות.
על ידי הצבת תרופות עודפות כראש חוף,
במטרה לכפות שינוי על תעשיית המולטי מיליארדי דולרים הזאת,
אנחנו יכולים לייצר נגישות נרחבת לתרופות
על סמך האמונה המהותית
שאנשים שחיים באחת המדינות העשירות בעולם
יכולים, וגם אמורים, להנות מנגישות לתרופות הנחוצות להם
כדי לשרוד ולשגשג.
אני לא מתיימרת להחזיק בכל הפתרונות
שיתקנו את כל הבעיות במערכת הבריאות שלנו.
אבל לספק תרופות למיליוני האנשים שצריכים אותן
כדי לחיות חיים בריאים,
להציל תרופות
כדי להציל חיים -
זה משהו שאנחנו יכולים לעשות היום.
תודה.